IMISLab/GreekWikipedia huggingface dataset:
Ρότζερ Αμπιούτ

Ο Ρότζερ Αμπιούτ (Roger Tom Abiut) είναι πολιτικός από το Βανουάτου, πρώην πρόεδρος της Βουλής και δις υπηρεσιακός πρόεδρος της μικρής νησιωτικής χώρας. Είναι μέλος του κόμματος Εργατικού Κόμματος του Βανουάτου.

 Γεννήθηκε γύρω στο 1972και έγινε πρόεδρος της Βουλής το 2003. Λόγω του αξιώματος αυτού έγινε και υπηρεσιακός πρόεδρος στις 24 Μαρτίου του 2004, όταν τερματίστηκε η πενταετής θητεία του προέδρου Τζον Μπανί. Στο αξίωμα αυτό υπηρέτησε ως τις 12 Απριλίου, οπότε εξελέγη από το κοινοβούλιο πρόεδρος ο Άλφρεντ Μασένγκ. Ο τελευταίος απομακρύνθηκε από την προεδρία στις 11 Μαΐου του 2004 και έτσι ο Αμπιούτ επανήλθε στο προεδρικό αξίωμα, ως υπηρεσιακός πρόεδρος. Στις βουλευτικές εκλογές στις 7 Ιουλίου του 2004 απώλεσε την έδρα του στο κοινοβούλιο και συνεπεία αυτού έχασε όλα του τα αξιώματα, μεταξύ των οποίων του προέδρου του Κοινοβουλίου και του υπηρεσιακού Προέδρου όταν συνήλθε η νέα Βουλή, στις 28 Ιουλίου του 2004. Το κόμμα του (Εργατικό Κόμμα) δε διαθέτει πια κανέναν βουλευτή στο Κοινοβούλιο.
(55637) 2002 UX25

To (55637) 2002 UX25 είναι ένα μεγάλο αντικείμενο της ζώνης του Κάιπερ, με διάμετρο 680 με 650 χιλιόμετρα. Ανακαλύφθηκε τις 30 Οκτωβρίου 2002. Έχει ένα δορυφόρο.

 Είναι ένα κόκκινο αντικείμενο, αντίθετα με το 2002 TX300, με το οποίο έχουν παρόμοιες τροχιές και ίδιο μέγεθος (περίπου 680 χιλιόμετρα), το οποίο έχει ουδέτερο χρώμα. Περιστρέφεται σε περίπου 14.38 ή 16,78 ανάλογα με την μορφή της καμπύλης φωτός. Το ίδιο το 2002 UX25, χωρίς να υπολογίζεται και ο δορυφόρος, έχει διάμετρο 665 ± 29 χιλιόμετρα. Εκτίμησεις με βάση παρατηρήσεις το 2007 από το διαστημικό τηλεσκόπιο Σπίτζερ έκαναν λόγο για διάμετρο 681 ± 115 χιλιόμετρα. Ανάλογα με τη λευκαύγεια του δορυφόρου, η διάμετρος του κύριου αντικειμένου ποικίλει από 665 μέχρι 640 χιλιόμετρα. Η ομάδα του Μάικλ Μπράουν υπολόγισε την πυκνότητα του 2002 UX25 περίπου 0.82 ± 0.11, γεγονός που το καθιστά το μεγαλύτερο στερεό αντικείμενο του ηλιακού συστήματος με πυκνότητα μικρότερη από αυτή του νερού. Το 2002 UX25 έχει ένα δορυφόρο, που ανακαλύφθηκε στις 22 Φεβρουαρίου του 2007, με διάμετρο περίπου 210 ± 30 χιλιόμετρα (διαφορά λαμπρότητας 2,5), εάν έχει την ίδια λευκαύγεια με το 2002 UX25. Περιφέρεται σε απόσταση 4770 χιλιομέτρων, με εκκεντρότητα 0,18, σε 8,3 ημέρες.
Βίκτωρ Φραγκίσκος της Σαβοΐας

Ο Βίκτωρ-Φραγκίσκος, ιταλ.: Vittorio-Francesco-Filippo (10 Δεκεμβρίου 1694 - 20 Μαρτίου 1762) ήταν νόθος γιος του Βίκτωρα-Αμεδαίου Β΄ της Σαρδηνίας και της Ιωάννας-Μπατίστης ντ'Αλμπέρ ντε Λυίν. Είχε την προσφώνηση μαρκήσιος της Σούζα.

 Η Γαλλίδα μητέρα του, η μαντάμ ντε Βερύ (madame de Verrue), ήταν σύζυγος επιφανούς διπλωμάτη του Πιεμόντε, ο οποίος εργαζόταν για τον δούκα της Σαβοΐας. Στην πρωτεύουσα της Σαβοΐας, το Τορίνο, ο δούκας της Σαβοΐας ερωτεύτηκε τη νεαρή κόμισσα και το 1689 η Ιωάννα-Μπατίστη ενέδωσε στα ανοίγματα του δούκα, με την ενθάρρυνση της δούκισσας της Σαβοΐας Άννας-Μαρίας της Ορλεάνης και του θείου της, του βασιλιά Λουδοβίκου ΙΔ΄ της Γαλλίας. Όταν ο Βίκτωρ-Αμεδαίος Β΄ έγινε τόσο εμμονικός με την Ιωάννα-Μπατίστη, που την είχε αποκλείσει από την Αυλή περιορίζοντάς την για κάποιο χρονικό διάστημα, η Ιωάννα-Μπατίστη έφυγε από τη Σαβοΐα και αναζήτησε καταφύγιο στη Γαλλία, στην οποία βασίλευε ο Λουδοβίκος ΙΔ'. Όταν η μητέρα τού Βίκτωρα-Φραγκίσκου έφυγε από τη Σαβοΐα το 1700, αυτός και η αδελφή του Μαρία-Βικτώρια-Φραγκίσκη έμειναν στη Σαβοΐα και τους φρόντιζε στοργικά ο πατέρας τους. Ο Βίκτωρ-Αμεδαίος Β΄ νομιμοποίησε τα δύο αυτά νόθα τέκνα του και τα έκανε μαρκήσιο και μαρκησία της Σούζα (di Susa). Ο Βίκτωρ-Φραγκίσκος ακολούθησε στρατιωτική σταδιοδρομία και οδήγησε τα στρατεύματα τού Πιεμόντε εναντίον ενός Γαλλο-Ισπανικού στρατού στη μάχη της Βιλαφράνκα (1744), όπου συνελήφθη αιχμάλωτος. Νυμφεύτηκε το 1760 με τη Mαρία-Λουκρητία Φράνκι (απεβ. 1777), κόρη του Γκασπάρε-Οράτσιo Φράνκι, κόμη του Πόντε Κιανάλε. Δεν είχαν παιδιά.
Κλίφορντ Ντάρλινγκ

Ο Σερ Κλίφορντ Ντάρλινγκ (Sir Clifford Darling, 6 Φεβρουαρίου 1922 – 27 Δεκεμβρίου 2011) ήταν ο 4ος Γενικός Κυβερνήτης των νησιών Μπαχάμες από τις 2 Ιανουαρίου 1992 έως την αποχώρησή του, στις 2 Ιανουαρίου 1995. Τιμήθηκε από το Τάγμα της Βασίλισσας Βικτωρίας.

 Γεννήθηκε στο Όκλινς και στην αρχή εργάστηκε ως οδηγός ταξί. Υπήρξε γενικός γραμματέας και πρόεδρος της Ένωσης Οδηγών Ταξί της χώρας του. Υπηρέτησε ως γερουσιαστής κατά την περίοδο 1964–67, αντιπρόεδρος της Εθνοσυνέλευσης το 1967-69, υπουργός Προεδρίας το 1969, Εργασίας και Πρόνοιας το 1971 και Εργασίας και Κοινωνικών Ασφαλίσεων το 1974-77. Το τελευταίο του αξίωμα προτού διοριστεί Κυβερνήτης ήταν εκείνο του προέδρου της Εθνοσυνέλευσης, από το 1977 ως το 1992. Τη χρονιά εκείνη ανέλαβε Γενικός Κυβερνήτης, διαδεχόμενος τον Χένρι Μίλτον Τέιλορ. Το 1995 η θητεία του τερματίστηκε και τον διαδέχθηκε στο αξίωμα ο Όρβιλ Τέρνκουεστ. Ο Ντάρλινγκ απεβίωσε στα τέλη του 2011. Αρχείο για τον Ντάρλινγκ Bahamas Press: Fourth Bahamian-Born Governor General Sir Clifford Darling Passes at 89
Νιπιδιτός Ηρακλείου

Ο Νιπιδιτός είναι χωριό και έδρα ομώνυμης κοινότητας του Δήμου Μινώα Πεδιάδος στην Περιφερειακή Ενότητα Ηρακλείου της Κρήτης. Ανήκε στην επαρχίας Πεδιάδας του νομού Ηρακλείου. Η παλαιότερη γραφή του είναι Νηπηδητός. Βρίσκεται στους δυτικούς πρόποδες του λόφου Κοπροκεφάλα ο οποίος έχει υψόμετρο 985 μέτρα. Απέχει 35 χιλιόμετρα από το Ηράκλειο και έχει 306 κατοίκους. Η ασχολία των κατοίκων είναι η γεωργία (λάδι, δημητριακά, σταφίδα σουλτανίνα) και η κτηνοτροφία. Οι κυριότεροι ναοί είναι του Αγίου Παντελεήμονα, η εορτή του οποίου (27 Ιουλίου) είναι λαμπρότατη, του Αγίου Θεοδώρου και του Αγίου Νικολάου. Στο υπέρθυρο της δυτικής θύρας του Αγίου Παντελεήμονα υπάρχει ανάγλυφο με αετούς και αγγέλους.

 Η ονομασία του χωριού προέρχεται πιθανότατα από προελληνικό συνοικισμό, ο οποίος δε διασώθηκε. Κοντά στο χωριό διακρίνεται μεγάλο τετράγωνο κτήριο, που είναι μεγαλιθικό και χρονολογείται από τα Υστερομινωϊκά χρόνια. Στο χώρο αυτό πιστεύεται ότι βρισκόταν και ο συνοικισμός. Στις δοκιμαστικές ανασκαφές που έγιναν στο χωριό από έφεραν στο φως σπουδαία ευρήματα που αποδεικνύουν την προελληνική κατοίκηση του χωριού. Στην απογραφή του Καστροφύλακα (Κ94) το χωριό αναφέρεται με το όνομα Ippidhito και με 63 κατοίκους. Τα Ρουσσοχώρια αναφέρονται στην ίδια πηγή, με 190 κατοίκους (Κ95). Άλλη εκδοχή για το όνομα λέει ότι σημαίνει ξερότοπος (αρνητικό νη=δεν και πηδή= πηγή). Υπάρχει και μία ακόμα εκδοχή για το όνομα, που συνδέεται με την Κατοχή από τους Γερμανούς και είναι ανεπίσημη. Σύμφωνα με αυτήν, ο Νηπηδητός ονομάστηκε από ένα μέρος από όπου πηδούσαν οι ξένοι στρατιώτες (Σύμμαχοι κατά των Ναζί). Στην περιοχή πάνω από το χωριό βρίσκονται τα σπήλαια Μεγάλη Σπηλιάρα, Βαθύς Σπήλιος, Χωστός Σπήλιος, όπου κρύβονταν οι Άγγλοι και οι Έλληνες σαμποτέρ έπειτα από το σαμποτάζ στο αεροδρόμιο του Καστελίου (1943). Δημοτικό Διαμέρισμα Νιπιδιτού Το Ηράκλειον και ο νομός του. Ηράκλειο: Νομαρχία Ηρακλείου. 1971.
Ιστιοπλοΐα στους Θερινούς Ολυμπιακούς Αγώνες 2020 – RS:X γυναικών

Το RS: X γυναικών, αποτελεί αγώνισμα της Ιστιοπλοΐας στους Θερινούς Ολυμπιακούς Αγώνες 2020 και πραγματοποιήθηκε από τις 25 έως και τις 31 Ιουλίου του 2021, στο λιμάνι της Ενοσίμα. Χρυσή ολυμπιονίκης αναδείχθηκε η Λου Γουνσιού από την Κίνα, συγκεντρώνοντας 36 βαθμούς ποινής.

 Το αγώνισμα αποτελείται από 12 διαφορετικές ιστιοδρομίες και τον τελικό αγώνα μεταλλίου. Όλες οι αθλήτριες ξεκινάν και πλέουν μαζί μια προκαθορισμένη διαδρομή, ενώ πρέπει να περάσουν από συγκεκριμένα σημάδια/σημαδούρες πριν τερματίσουν. Στο τέλος κάθε ιστιοδρομίας, κάθε αθλήτρια λαμβάνει βαθμούς ποινής, ανάλογα με την θέση που τερμάτισε (πχ. η πρώτη λαμβάνει 1 βαθμό, η δεύτερη 2 κ.ο.κ.). Στο τέλος των 12 ιστιοδρομιών τα 10 σκάφη που συγκέντρωσαν τους λιγότερους βαθμούς ποινής, προκρίνονται στον αγώνα μεταλλίου. Κάθε αθλήτρια, έχει το δικαίωμα να αποκλείσει μια ιστιοδρομία από την συνολική καταμέτρηση των βαθμών ποινής, εκτός του αγώνα μεταλλίου, ο οποίος μετράει διπλά. Αυτή που συγκέντρωσε τους λιγότερους βαθμούς ποινής μετά από όλους τους αγώνες, είναι η νικήτρια. Σε περίπτωση ισοβαθμίας, υπερτερεί η αθλήτρια που τερμάτισε πιο γρήγορα στον αγώνα μεταλλίου.
Τζέμπελ ελ Αχμάρ

Το Τζέμπελ ελ Αχμάρ (αραβικά : جبل الأحمر , κόκκινο βουνό) είναι βουνό στην Αίγυπτο, κοντά στην Ηλιούπολις βορειοανατολικά του Καΐρου. Το βουνό χρησιμοποιήθηκε στην αρχαία Αίγυπτο ως λατομείο για τον σκληρό χαλαζίτη και την κατασκευή αγαλμάτων και σαρκοφάγων. Από το Νέο Βασίλειο και την Ύστερη εποχή διασώζονται επιγραφές με αναπαραστάσεις ζώων και γκράφιτι , συμπεριλαμβανομένου ενός κειμένου από τους εργαζόμενους στο λατομείο.

 Farouk Gomaà: Gebel el-Ahmar. In: Wolfgang Helck (Hrsg.): Lexikon der Ägyptologie. Band II, Harrassowitz, Wiesbaden 1977, ISBN 3-447-01876-3, σελ. 433–434. Dietrich Klemm, Rosemarie Klemm, L. Steclaci: Die pharaonischen Steinbrüche des Silifizierten Sandsteins in Ägypten und die Herkunft der Memnon-Kolosse. In: Mitteilungen des Deutschen Archäologischen Instituts, Abteilung Kairo. (MDAIK) 40, von Zabern, Mainz 1984, ISSN 0342-1279, σελ. 207–220. Rainer Stadelmann: Die Herkunft der Memnon-Kolosse : Heliopolis oder Aswan?. In: Mitteilungen des Deutschen Archäologischen Instituts, Abteilung Kairo. (MDAIK) 40, von Zabern, Mainz 1984, ISSN 0342-1279, σελ. 291–296.
Α.Ο. Βόνιτσας

Ο Αθλητικός Όμιλος Βόνιτσας είναι ελληνικό αθλητικό σωματείο που δραστηριοποιείται στην κωμόπολη της Βόνιτσας, στο Νομό Αιτωλοακαρνανίας, όπου και βρίσκεται η έδρα του, το Κλειστό Γυμναστήριο Βόνιτσας. Επίσημο έτος ίδρυσής του είναι το 1990, έμβλημά του ο πυρσός και αγωνίζεται με χρώματα το μαύρο και το λευκό. Διατηρεί τμήματα καλαθοσφαίρισης όλων των ηλικιακών ομάδων.

 Την αγωνιστική περίοδο 2008-09 το ανδρικό τμήμα καλαθοσφαίρισης κατέκτησε το Πρωτάθλημα της Α' Κατηγορίας Ανδρών που διοργανώνει η ΕΣΚΑΒΔΕ λαμβάνοντας, παράλληλα, το εισιτήριο για τη Γ' Εθνική Κατηγορία. Εκεί αγωνίστηκε την περίοδο 2009-10, για πρώτη φορά στην ιστορία του, χωρίς να καταφέρει να εξασφαλίσει την παραμονή του. Συγκεκριμένα βρέθηκε στην προτελευταία θέση του βαθμολογικού πίνακα του Ομίλου που διαγωνίσθηκε με 7 νίκες,18 ήττες και 1 μηδενισμό.Τρία χρόνια μετά, και συγκεκριμένα μετά το τέλος της χρονιάς 2012-13, αναδείχθηκε ξανά Πρωταθλητής ΕΣΚΑΒΔΕ. κερδίζοντας την επιστροφή του στη Γ' Εθνική για την επόμενη περίοδο, 2013-14. Σε αμφότερες τις ανόδους της ομάδας σε εθνική κατηγορία προπονητής ήταν ο Πρεβεζάνος, Κώστας Παπίρης.Κατά την αγωνιστική περίοδο, 2013-14, ο Α.Ο. Βόνιτσας διαγωνίσθηκε στο Πρωτάθλημα της Γ' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον 1ο Όμιλο Βορρά. Έχοντας συγκεντρώσει 14 νίκες και 8 ήττες, κατέλαβε την 3η θέση της τελικής βαθμολογίας, παραμένοντας βάσει προκήρυξης στην ίδια κατηγορία. Ακολούθως διαγωνίσθηκε σε αγώνα κατάταξης εναντίον του Γ.Α.Σ. Κομοτηνή, ομάδας που κατέκτησε την αντίστοιχη θέση του άλλου Ομίλου Βορρά, γνωρίζοντας την ήττα με σκορ 63-82.Το 2014-15 τερμάτισε στην 13η θέση με 5 νίκες,20 ήττες και έναν μηδενισμό,με αποτέλεσμα να υποβιβαστεί στην ΕΣΚΑΒΔΕ. Το 2015-16 τερμάτισε στην 3η θέση του πρώτου ομίλου της Α ΕΣΚΑΒΔΕ με 32 βαθμούς,14 νίκες,4 ήττες,1208-1043.Δεν κατάφερε να προκριθεί στα play off. Το 2016-17 τερμάτισε στη 2η θέση του πρώτου ομίλου της Α ΕΣΚΑΒΔΕ με 31 βαθμούς,14 νίκες,3 ήττες και 1 μηδενισμό,1367-1023.Προκρίθηκε στα play-off.Εκεί τερμάτισε 4ος με 6 βαθμούς,1 νίκη,4 ήττες και 1 μηδενισμό,362-408. Κατά την τρέχουσα αγωνιστική περίοδο, 2017-18, ο Α.Ο. Βόνιτσας συμμετείχε στο πρωτάθλημα της Α ΕΣΚΑΒΔΕ,στον πρώτο όμιλο.Τερμάτισε στην πρώτη θέση με 18 νίκες,1383-951,36 βαθμούς.Στα play off αντιμετώπισε τον Ιωάννινα ΣΚ που τερμάτισε δεύτερος στον άλλο όμιλο.Στο πρώτο παιχνίδι στην Βόνιτσα κέρδισε με 78-76 αρχικά αλλά μετά από ένσταση του Ιωάννινα ΣΚ,το παιχνίδι επαναλήφθηκε και αυτήν την φορά ο ΑΟ Βόνιτσας έχασε με 75-78. Στο δεύτερο παιχνίδι στα Ιωάννινα δεν κατέβηκε και το έχασε στα χαρτιά με 20-0. Αποτέλεσμα αυτών να αποκλειστεί από τον τελικό των play offs. Έδρα του συλλόγου είναι το Κλειστό Γυμναστήριο Βόνιτσας, χωρητικότητας 500 θεατών. Πρόεδρος του διοικητικού συμβουλίου ήταν ο Κώστας Μπαλάσκας. Καθήκοντα πρώτου προπονητή διατηρούσε από τον Ιούλιο του 2014 ο Γιάννης Διαμαντάκος. Το ρόστερ του Α.Ο. Βόνιτσας για την αγωνιστική περίοδο 2013-14 συνέθεσαν οι παρακάτω αθλητές: Την σεζόν 2015-16 έχασε στον τελικό των παγκορασίδων ΕΣΚΑΒΔΕ από τον ΦΙΜΠΑ Πήγασο με 78-42. Α.Ο. Βόνιτσας, επίσημος ιστότοπος.
Ουντζούνγκουα Όρη

Τα Ουντζούνγκουα Όρη (Αγγλικά: Udzungwa Mountains, Σουαχίλι: Milima ya Udzungwa), είναι μια οροσειρά νοτιοανατολικά της Ντοντόμα (Dodoma), στην Τανζανία και αποτελούν μέρος των Ορέων της Ανατολικής Αψίδας.

 Καλύπτονται από τροπικό δάσος, ορεινό δάσος, δασικές εκτάσεις miombo, λειμώνες και στέπες. Είναι η γενέτειρα πολλών μεγάλων θηλαστικών, συμπεριλαμβανομένων των πιθήκων Udzungwa Red Colobus και Tana River Mangabey και άλλων ασυνήθιστων ζώων, όπως το γκρι-πρόσωπο sengi (grey-faced sengi). Η περιοχή έχει εξαιρετικά υψηλή βιοποικιλότητα με πολλά ενδημικά είδη (πάνω από το 25 τοις εκατό των σπονδυλωτών ειδών). Φτάνει σε ύψος τα 2.579 μέτρα (8.461 πόδια) στο Λουχομπέρο (Luhombero) και το 10 τοις εκατό από αυτά, προστατεύονται από το Εθνικό Πάρκο των Ουντζούνγκουα Ορέων (Udzungwa Mountains National Park) και το Δασικό Καταφύγιο Απότομης Κατωφέρειας των Ουντζούνγκουα (Udzungwa Scarp Forest Reserve). Το Εθνικό Πάρκο των Ουντζούνγκουα Ορέων (Udzungwa Mountains National Park) είναι επισκέψιμο τόσο για πεζοπορία όσο και για trekking. Το πάρκο δεν έχει δρόμους προσβάσιμους για οχήματα και είναι επισκέψιμο μόνο με τα πόδια. Οι πεζοπορικές διαδρομές ποικίλλουν, από τη σύντομη και εύκολη μίας ώρας πεζοπορία έως τον Καταρράκτη Σόντζο (Sonjo), στο εξαιρετικά δυσχερές 6 ήμερο ταξίδι έως το Μονοπάτι Λουμέμο (Lumemo Trail). Η πιο δημοφιλής διαδρομή, διαρκείας τεσσάρων περίπου ωρών, είναι το μονοπάτι προς τους Καταρράκτες Σάντζε (Sanje). Αυτή η διαδρομή, προσφέρει στους επισκέπτες θέα που κόβει την ανάσα, από την κορυφή των 180 μέτρων του καταρράκτη Σάντζε (Sanje) 07°46′04″S 36°54′03″E και περιλαμβάνει, εφόσον τα επίπεδα της στάθμης του νερού το επιτρέπουν, κολύμβηση στις βαθιές πισίνες του. Τα τουριστικά καταλύματα εντός του πάρκου αποτελούνται μόνο από κάμπινγκ καθότι δεν υπάρχουν οικήματα μέσα στο ίδιο το πάρκο. Παραπλεύρως του εθνικού πάρκου είναι το Hondo Hondo Udzungwa Forest Tented Camp, ένα οικοκατάλυμα (ecolodge) τροφοδοτούμενο από υδροηλεκτρική και ηλιακή ενέργεια. Στο κοντινό χωριό Mang'ula, υπάρχουν ορισμένοι τοπικοί ξενώνες, οι οποίοι προσφέρουν οικονομικά καταλύματα. (Αγγλικά) TANAPA - Udzungwa Mountains National Park (Αγγλικά) Udzungwa Mountains NP (Αγγλικά) Hondo Hondo Udzungwa Forest Camp
Ancestris

Το Ancestris είναι ένα λογισμικό γενεαλογίας που ακολουθεί τις προδιαγραφές GEDCOM στην έκδοση 5.5. Είναι ένα ελεύθερο λογισμικό υπό την άδεια GNU GPL 3.0 και διαθέσιμο για Linux, BSD, Solaris, Mac και Windows. Είναι γραμμένο σε Java και βασίζεται στην πλατφόρμα NetBeans της Oracle.

 Το Ancestris λειτουργεί αλληλεπιδρώντας με το αρχείο GEDCOM εξασφαλίζοντας τον έλεγχο των δεδομένων, εξαλείφοντας την ανάγκη για εξαγωγή και διευκολύνει την ανταλλαγή δεδομένων μεταξύ των πολλών ανθρώπων που εργάζονται πάνω στην ίδια γενεαλογία. Βασικά χαρακτηριστικά: Ελεύθερο και πλήρες λογισμικό γενεαλογίας Επιτρέπει την εργασία σε πολλές γενεαλογίες την ίδια στιγμή Φιλικό περιβάλλον πολλαπλών παραθύρων ή καρτελών Πολλές δυνατές προβολές: επεξεργαστές, γεωγραφικές, γενεαλογικά δέντρα, χρονολόγια, πίνακες Επεξεργασία τοποθεσιών και αυτόματος εντοπισμός Ολοκληρωμένη δημοσίευση στο διαδίκτυο σε μια προσωπική ιστροσελίδα της επιλογής σας Εξαγωγή ιστοσελίδων της μορφής GeneaNet και CousinsGenWeb Μαζική εισαγωγή της καταμέτρησης στοιχείων δημοτολογίων, μητρώα ενοριών ή συμβολαιογράφων Δημιουργία διάφορων εκθέσεων Διάφορα plugins: Datulette για να υπολογίσετε ημερομηνίες, υπολογιστής, ομάδες οικογενειών, αρίθμηση Sosa και Sosa d'Aboville, κλπ Το Ancestris προσφέρει δυνατότητα για έλεγχο της αξιοπιστίας των γενεαλογικών δεδομένων. Τα διατηρημένα δεδομένα είναι διαθέσιμα με σαφήνεια άμεσα στο αρχείο GEDCOM 100% συμβατό με το πρότυπο GEDCOM έκδοση 5.5 και 5.5.1 Ταυτοποίηση των στοιχείων για αναζήτηση στο οικογενειακό δέντρο Βοηθητικά προγράμματα αναζήτησης παρατυπιών και ανακολουθιών των δεδομένων Βοηθητικά προγράμματα ελέγχου μορφοποίησης των αρχείων Gedcom που χρησιμοποιούνται στη γενεαλογία Χειρίζεται το πρωτόκολλο Unicode Το Ancestris έχει την υποστήριξη χρηστών και βασίζεται στην ενεργό και δυναμική κοινότητα για βοήθεια. Αποτελείται από γενεαλόγους, προγραμματιστές, και πολλούς λάτρεις της γενεαλογίας, και των χρηστών που συμμετέχουν στην εξέλιξη του λογισμικού. Το Ancestris είναι διαθέσιμο στα Γερμανικά, Αγγλικά, Ισπανικά, Φινλανδικά, Γαλλικά, Σύγχρονα Ελληνικά, Ιταλλικά, Ολλανδικά, Νορβηγικά, Πολωνικά, Πορτογαλικά και στα Σουηδικά. Το 2009 και το 2010 η ομάδα του Ancestris συνεργάστηκε με τον Nadine Pellen, έναν ερευνητή για την κυστική ίνωση. Χρησιμοποιώντας αλγόριθμους που είχαν αναπτυχθεί για την περίπτωση αυτή της επιτυχημένης έρευνας, με το χειρισμό 250 γενεαλογικών δένδρων και 258 000 ατόμων. Στις 18 Μαρτίου 2013, αυτή η έρευνα δημοσιεύθηκε με τίτλο Κληρονομικότητα της Κυστικής ίνωσης. Επίσημη ιστοσελίδα JOAFE_PDF_Unitaire_20150029_01380 Journal officiel Associations date=18 juillet 2015 (consulté le=27 juillet 2015) Sélection de logiciels pour 2011 La Revue française de généalogie Hors Série Internet & Généalogie (consulté le=19 mars 2015).
Ροζ ψήφος

Η ροζ ψήφος (ονομάζεται επίσης ψήφος λεβάντας) είναι οι ψήφοι που δίνουν οι γκέι και οι λεσβίες. Πιο διαδεδομένη στη Βρετανία, η έννοια έχει ήδη εξαπλωθεί στις ΗΠΑ, όπου οι γκέι και οι λεσβίες είναι πολύ πιο πιθανό να ψηφίσουν Δημοκρατικούς και ο Καναδάς, με πολλές άλλες χώρες όπως η Νότια Αφρική και η Αυστραλία, να αρχίζουν να την αναγνωρίζουν. Η Ροζ Ψήφος έχει πλέον καθιερωθεί σε όλες τις χώρες της Δυτικής Ευρώπης, συμπεριλαμβανομένης της Γερμανίας με τους γκέι και τις λεσβίες ψηφοφόρους να είναι πιο διατεθειμένοι να ψηφίζουν για σοσιαλδημοκρατικά κόμματα έναντι των δεξιών κομμάτων και να υποστηρίζουν πολύ περισσότερο της ενσωμάτωση της ΕΕ. Επιπλέον, υπάρχουν κοινωνικοπολιτικά κινήματα και πολιτικές ομάδες που σχηματίζονται από ΛΟΑΤ άτομα που συνδέονται με πολιτικά κόμματα.

 Σύμφωνα με την Εθνική Στατιστική Υπηρεσία του ΗΒ (ONS), το 1,00% του συνολικού πληθυσμού στο Ηνωμένο Βασίλειο είναι ομοφυλόφιλοι και έτσι, 480.000 άνθρωποι θεωρούν τους εαυτούς τους γκέι ή λεσβίες.Τα πολιτικά κόμματα στη Βρετανία στοχεύουν τώρα στην τράπεζα ροζ ψήφων και κάνουν ό,τι μπορούν για να πείσουν την ομοφυλοφιλική κοινότητα να ψηφίσει υπέρ τους.Η σημασία της ροζ ψήφου έχει αυξηθεί σημαντικά με την αλλαγή των καιρών. Ο Τσαρλς Κένεντι των Φιλελευθέρων Δημοκρατών τάχθηκε υπέρ της «ροζ ψήφου» και μάλιστα υποσχέθηκε ένα πακέτο ενεργειών για την ενίσχυση των ομοφυλοφιλικών δικαιωμάτων.Οι ροζ ψηφοφόροι στο Ηνωμένο Βασίλειο τείνουν να ψηφίζουν κοινωνικά φιλελεύθερα κόμματα της «αριστερής πτέρυγας» που, τουλάχιστον παραδοσιακά, υποστηρίζουν περισσότερο τα δικαιώματα των ΛΟΑΤ στο Ηνωμένο Βασίλειο. Στις γενικές εκλογές του 2017 στο Ηνωμένο Βασίλειο, το 51,6% των ΛΟΑΤ ψηφοφόρων επέλεξε το Εργατικό Κόμμα, ενώ μόνο μια μικρή μειοψηφία του 12,7% ψήφισε για το Συντηρητικό Κόμμα. Σύμφωνα με μια έκθεση έρευνας της Gallup, οι Αμερικανοί που ερωτήθηκαν υπολόγισαν ότι ο ομοφυλόφιλος πληθυσμός των ΗΠΑ είναι το 23,2% του συνολικού πληθυσμού, ενώ η πιο πρόσφατη δημοσκόπηση έδειξε ότι το 5,6% των Αμερικανών ταυτίζονται ως ΛΟΑΤ. Αυτό το ποσοστό παίζει μεγάλο ρόλο στις εκλογές και τα πολιτικά κόμματα προσπαθούν με κάθε τρόπο να προσελκύσουν αυτούς τους ροζ ψηφοφόρους. Οι ΛΟΑΤ Δημοκράτες (που συνδέονται με το Δημοκρατικό Κόμμα) και οι Ρεπουμπλικάνοι Log Cabin (που συνδέονται με το Ρεπουμπλικανικό Κόμμα) είναι δύο από τις μεγαλύτερες αμερικανικές πολιτικές ομάδες που υποστηρίζουν ζητήματα δικαιωμάτων ΛΟΑΤ στην πολιτική. Με τον ορατό αντίκτυπο της ροζ ψήφου στη Βρετανία, η πολιτική σκηνή του Καναδά συνάντησε και την πολιτική της ροζ ψήφου. Αυτή η νέα ιδέα αποτέλεσε επίσης θέμα συζήτησης στο πολιτικό σύστημα της Αυστραλίας.Υπάρχουν χώρες όπως η Νότια Αφρική, όπου η ροζ ψήφος δεν έχει ακόμη αποκτήσει τέτοια σημασία και η ομοφυλοφιλική κοινότητα δεν έχει ακόμη λάβει πρόσθετη σημασία στις εκλογές.Πρόσφατη δημοσκόπηση των ΛΟΑΤ ψηφοφόρων αποκάλυψε ότι οι συνήθειες ψήφου των queer είναι πιο περίπλοκες από ότι πιστεύαμε προηγουμένως. Ροζ χρήμα Πολιτική της ροζ ψήφου Ιστολόγιο για τη Ροζ Ψήφο Η ροζ ψήφος εγκαταλείπει τους Πράσινους
Ρουβρένιο

Το ρουβρένιο (5,6,11,12- τετραφαινυλοτετρακένιο) είναι πολυκυκλικός αρωματικός υδρογονάνθρακας, κόκκινου χρώματος. Έχει τον χημικό τύπο C42H28, ενώ το μοριακό του βάρος είναι 532,7 g/mol. Χρησιμοποιείται ως φωτοευαισθητοποιητής στη χημειοφωταύγεια και ως πηγή κίτρινου φωτός στα φωτιστικά.

 Ως οργανικός ημιαγωγός, η κύρια εφαρμογή του ρουβρένιου είναι στις οργανικές διόδους εκπομπής φωτός (OLED) και στα οργανικά τρανζίστορ φαινομένου πεδίου, τα οποία είναι τα βασικά στοιχεία των εύκαμπτων οθονών. Τα μονοκρυσταλλικά τρανζίστορ μπορούν να παρασκευαστούν χρησιμοποιώντας κρυσταλλικό ρουβρένιο, το οποίο αναπτύσσεται σε κλίβανο τροποποιημένης ζώνης. Αυτή η τεχνική, γνωστή ως φυσική μεταφορά ατμών, εισήχθη το 1998.Το ρουβρένιο έχει, ως οργανικός ημιαγωγός, την υψηλότερη κινητικότητα φορέα φτάνοντας τα 40 cm 2 /(V·s) για τρύπες ηλεκτρονίων. Αυτή η τιμή μετρήθηκε σε OFET που παρασκευάστηκαν με την αποφλοίωση λεπτού στρώματος μονοκρυσταλλικού ρουβρένιου και τη μεταφορά σε υπόστρωμα Si/SiO2. Είναι πολλά τα γνωστά πολύμορφα του ρουβρενίου. Οι κρύσταλλοι που αναπτύσσονται από ατμό στο κενό μπορεί να είναι ως: μονοκλινικά, τρικλινικά, και ορθορομβικά μοτίβα. Οι ορθορομβικοί κρύσταλλοι λαμβάνονται σε ένα κλειστό σύστημα σε έναν κλίβανο δύο ζωνών σε πίεση περιβάλλοντος. Το ρουβρένιο παρασκευάζεται με επεξεργασία 1,1,3-τριφαινυλπροπ-2-υν-1-όλης με θειονυλοχλωρίδιο. Το προκύπτον χλωροαλένιο υφίσταται διμερισμό και αφυδροχλωρίωση για να δώσει τελικά το ρουβρένιο.
Προοδευτική δαμαλίτιδα

Η προοδευτική δαμαλίτιδα είναι μια σπάνια δερματική ασθένεια που προκαλείται από τον ιό της δαμαλίτιδας, ο οποίος χαρακτηρίζεται από μια ανώδυνη αλλά αυξανόμενη νέκρωση και έλκος.

 Οι μυκητιασικές, πρωτοζωικές ή βακτηριακές λοιμώξεις και ο ίδιος ο ιός της δαμαλίτιδας ενδέχεται να καταλήξουν σε σηπτικό σοκ και ενδοαγγειακή πήξη, πέρα από νέκρωση και έλκος στους ιστούς του δέρματος. Μερικοί από αυτούς τους ιστούς μπορεί να επεκταθούν, με αποτέλεσμα να απαιτηθεί όχι μόνο δερματικό μόσχευμα αλλά και χειρουργική αφαίρεση του κατεστραμμένου ιστού προκειμένου να αποφευχθεί η εισαγωγή ενός ξενιστή μοσχεύματος σε ασθενείς που έχουν υποβληθεί σε μεταμόσχευση οργάνων, στους οποίους η ανοσοκατασταλτική θεραπεία δεν θα επέτρεπε την επούλωση της πληγής. Παράλληλα με ένα δερματικό μόσχευμα, ορισμένα φάρμακα λειτουργούν με θετικό τρόπο. Μεταξύ των φαρμάκων, το cidofovir είχε κάποια επίδραση κατά τις προκαταρκτικές μελέτες. Εκτός από την θεραπεία των λοιμώξεων με αντιιικά και αντιβιωτικά φάρμακα, στα άτομα με HIV ή ανοσοκατασταλτικές νόσους άμεσα ενεργή ήταν και η αντιρετροϊκή θεραπεία. Απαιτείται εντατική φροντίδα και υποστηρικτική θεραπεία.
Μητροπολίτης Τάλιν και πάσης Εσθονίας Στέφανος

Ο Μητροπολίτης Στέφανος (κατά κόσμον Στέφανος Χαραλαμπίδης, Βελγικό Κονγκό 29 Απριλίου 1940) είναι Έλληνας Επίσκοπος του Οικουμενικού Πατριαρχείου Κωνσταντινουπόλεως και προκαθήμενος της Αυτόνομης Εσθονικής Αποστολικής Ορθόδοξης Εκκλησίας από το 1999.

 Το διάστημα 1960-1968 σπούδασε Θεολογία στο Ορθόδοξο Ινστιτούτο Αγίου Σεργίου στο Παρίσι και στη Σορβόννη. Το 1963 χειροτονήθηκε Διάκονος και το 1968 Πρεσβύτερος. Υπηρέτησε στην Ιερά Μητρόπολη Γαλλίας, πρώτα στη Μασσαλία και από το 1983 στη Νίκαια. Το 1987 χειροτονήθηκε από το Οικουμενικό Πατριαρχείο Επίσκοπος Ναζιανζού, με έδρα τη Νίκαια. Το 1997 εστάλη ως τοποτηρητής της Εκκλησίας της Εσθονίας και στις 9 Μαρτίου 1999 εξελέγη Μητροπολίτης Τάλιν και πάσης Εσθονίας με σκοπό την αποκατάσταση της από το 1923 αυτόνομης Εκκλησίας Εσθονίας, η οποία είχε διαλυθεί στα χρόνια της ΕΣΣΔ. Η εκλογή του και η αποκατάσταση της αυτονομίας στην Εκκλησία της Εσθονίας παρ' ολίγο να προκαλέσει σχίσμα με το Πατριαρχείο Μόσχας. Αν και όλες οι άλλες Ορθόδοξες Εκκλησίες τον έχουν αναγνωρίσει, μεταξύ Κωνταντινουπόλεως και Μόσχας το πρόβλημα παραμένει ακόμη ανοιχτό, με την τελευταία να διατηρεί δική της δικαιοδοσία με την ονομασία "Εσθονική Ορθόδοξη Εκκλησία" και υπό ημιαυτόνομο καθεστώς. Catherine Daniélidès, Un siècle de présence grecque sur la Côte d'Azur, 1917-2012, ISBN 9782746-651845. Métropolite Stéphanos de Tallinn et de toute l'Estonie ; Jean-François Jolivalt, La véritable histoire des orthodoxes d'Estonie, éditions L'Harmattan, 2012, ISBN 9782336-006260. Ιστοσελίδα της Ορθόδοξης Εκκλησίας της Εσθονίας
Μίλα (Αλγερία)

Η Μίλα (αραβικά: ميلة‎) είναι πόλη στη βορειοανατολική Αλγερία και πρωτεύουσα της ομώνυμης επαρχίας. Στην Αρχαιότητα, ήταν γνωστή ως Μιλέβουμ (Λατινικά: Milevum) ή Μιραίον στα Αρχαία Ελληνικά, και βρισκόταν στη ρωμαϊκή επαρχία της Νουμιδίας.

 Σύμφωνα με τον επιστήμονα και τον στρατιωτικό Ε. Καρέτ (1808-1890), τον 19ο αιώνα υπήρχε μια πόλη, η Μίλα που είχε 800 εθνοτικούς Άραβες και 800 εθνοτικούς Βέρβερους. Η πόλη ήταν υπό γαλλική αποικιακή κυριαρχία μια πόλη στο διαμέρισμα της Κωνσταντίνης στην Αλγερία. Στην αρχή του 20ού αιώνα 8000 κατοίκους, από τους οποίους οι 400 ήταν Ευρωπαίοι. Το διαμέρισμα της Κωνσταντίνης αργότερα έγινε επαρχία Κωνσταντίνης μετά την ανεξαρτησία της Αλγερίας. Σε αυτή υπαγόταν και η Μίλα μέχρι τη δημιουργία της επαρχίας Μίλα το 1984. Στην απογραφή του 1998 η πόλη είχε πληθυσμό 59.959 κατοίκων. Πολυμέσα σχετικά με το θέμα Mila (Mila Province) στο Wikimedia Commons
Δήμος Ανδραβίδας - Κυλλήνης

Ο Δήμος Ανδραβίδας - Κυλλήνης είναι δήμος της Περιφερειακής Ενότητας Ηλείας της Περιφέρειας Δυτικής Ελλάδας. Συστάθηκε με το Πρόγραμμα «Καλλικράτης» από την συνένωση των προϋπαρχόντων δήμων Ανδραβίδας, Βουπρασίας, Κάστρου - Κυλλήνης και Λεχαινών. Η έκταση του νέου αυτού Δήμου είναι 354,12 τ.χλμ και ο πληθυσμός του ανέρχεται σε 21.581 κάτοικους, σύμφωνα με την απογραφή του 2011. Έδρα του δήμου είναι τα Λεχαινά και ιστορική έδρα αποτελεί η Βάρδα.

 Ο Δήμος εκτείνεται στο βόρειο τμήμα του Νομού Ηλείας και συνορεύει με τους δήμους Ήλιδας και Πηνειού στα νότια, καθώς και με τον Νομό Αχαΐας και συγκεκριμένα με τον Δήμο Δυτικής Αχαΐας στα δυτικά. Στον δήμο περιλαμβάνονται οι εξής πόλεις και οικισμοί του πρώην δήμου Ανδραβίδας: η Ανδραβίδα [ 3.483 ] ο Άγιος Γεώργιος (τ. Βραχναίικα) [ 96 ] ο Σταφιδόκαμπος [ 365 ] το Στρούσι [ 365 ]Στον δήμο περιλαμβάνονται οι εξής πόλεις και οικισμοί του πρώην δήμου Βουπρασίας η Βάρδα [ 3.100 ] τα Κουγαίικα [ 130 ] η Κώμη [ 253 ] το Συμπάνιο [ 427 ] το Ψάρι [ 500 ] η Δάφνη [ 166 ] η Αετορράχη [ 122 ] το Καπελέτο [ 453 ] τα Θανασουλαίικα [ 115 ] το Κουρτέσι [ 528 ] το Άνω Κουρτέσι [ 267 ] τα Κοττέικα [ 43 ] η Μανολάς [ 1.522 ] τα Καρβουναίικα [ 41 ] τα Λουτρά Υρμίνης [ 77 ] το Μέγαλο Πεύκο [ 0 ] τα Μπρίνια [ 161 ] τα Σαμαραίικα [ 34 ] η Νεάπολη [ 414 ] η Νέα Μανολάδα [ 1.973 ] το Νησί [ 378 ] η Αγία Μαρίνα [ 91 ] ο Άγιος Αθανάσιος [ 39 ] τα Καραβουλαίικα [ 106 ] το Κρεμμύδι [ 47 ] τα Καλυβάκια [ 57 ] οι Ξενιές [ 130 ] η Παλαιοχώρα [ 30 ]Στον δήμο περιλαμβάνονται οι εξής πόλεις και οικισμοί του πρώην δήμου Κάστρου – Κυλλήνης: η Κυλλήνη [ 1.079 ] η Καυκαλίδα (νησίδα) [ 0 ] το Κάστρο [ 859 ] η Ανάληψη [ 20 ] η Καλαμιά [ 30 ] το Καραβάκι [ 14 ] τα Λουτρά Κυλλήνης [ 7 ] η Ψηλή Ράχη [ 0 ] η Κάτω Παναγία [ 680 ] ο Ίκαρος [ 558 ] η Μονή Βλαχερνών [ 75 ] το Νεοχώρι [ 1.136 ] τα Βυτιναίικα [ 28 ]Στο δήμο περιλαμβάνονται οι εξής πόλεις και οικισμοί του πρώην δήμου Λεχαινών : τα Λεχαινά οι Άγιοι Θεόδωροι ο Άγιος Παντελεήμονας το Καταρράχι ο Άγιος Χαράλαμπος η Αρετή η Μέλισσα το Μπόρσι η Μυρσίνη Στον δήμο εδρεύουν 13 ποδοσφαιρικοί σύλλογοι. Σε παρένθεση αναγράφεται ενδεικτικά η κατηγορία στην οποία αγωνίζονται κατά την περίοδο 2011 - 2012 : ￼￼Α.Ο. Άγιος Γεώργιος (Β' Ηλείας) Δάφνη Ανδραβίδας (Α1 Ηλείας) Φίλιππος Ανδραβίδας (Β' Ηλείας) ￼￼Π.Α.Ο. Βάρδας (Γ΄ Εθνική) Κένταυρος Καπελέτου (Γ' Ηλείας) Α.Π.Ο. Κουρτέσι (Α2 Ηλείας) Ηλειακός Λεχαινών (Α1 Ηλείας) Πρίγκιπες Λεχαινών (Γ' Ηλείας) Προοδευτική Μανολάδας (Α1 Ηλείας) Μυρσιναϊκός Μυρσίνης (Β' Ηλείας) Δόξα Νέας Μανωλάδας (Α1 Ηλείας) Αχιλλέας Νεοχωρίου (Α1 Ηλείας) Α.Ο. Νεοχώρι (Α1 Ηλείας) GR2330009: Η λιμνοθάλασσα Κοτύχι και οι αλυκές Λεχαινών είναι προστατευόμενοι βιότοποι του πανευρωπαϊκού δικτύου Natura 2000 κατά μία συνολική έκταση 23,44 τ.χλμ. Πρόγραμμα Καλλικράτης - ΦΕΚ Α87 της 07/06/2010 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010 Υπουργείο εσωτερικών, σχέδιο Καλλικράτης Ελευθεροτυπία Οι χάρτες του Καλλικράτη
Σύσκληπος

Ο Σύσκληπος είναι κοινότητα της επαρχίας Κερύνειας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

 Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν. «Sisklipos». www.prio-cyprus-displacement.net. Αρχειοθετήθηκε από το πρωτότυπο στις 29 Σεπτεμβρίου 2018. Ανακτήθηκε στις 29 Σεπτεμβρίου 2018.
Επίλεκτη κατηγορία ΣΤΟΚ 2019-20

Το Πρωτάθλημα της Επίλεκτης κατηγορίας ΣΤΟΚ 2019-20 ήταν η 5η έκδοση της Επίλεκτης κατηγορίας ΣΤΟΚ. Το πρωτάθλημα διακόπηκε μετά την 22η αγωνιστική λόγω των μέτρων για την αντιμετώπιση της πανδημίας κορωνοϊού στην Κύπρο.

 Στο πρωτάθλημα της Επίλεκτης κατηγορία ΣΤΟΚ 2019-20 συμμετείχαν 16 ομάδες. Οι ομάδες θα αναμετριούνταν αναμεταξύ τους από δύο φορές, μία εντός και μία εκτός έδρας. Πρωταθλήτρια θα ανακηρυσσόταν η ομάδα που θα συγκέντρωνε τους περισσότερους βαθμούς. Οι πρώτες τέσσερις ομάδες θα προβιβαζόντουσαν στην Γ΄ κατηγορία 2020–21 και οι τελευταίες τέσσερις θα υποβιβαζόντουσαν. Οι διαβαθμιζόμενες ομάδες θα συνέχιζαν στο πρωτάθλημα της τοπικής ομοσπονδίας στην οποία ήταν μέλη πριν την είσοδο τους στην Επίλεκτη Κατηγορία ΣΤΟΚ και/ή στην ΚΟΠ.Λόγω της διακοπής τους πρωταθλήματος, προβιβάστηκαν οι 4 πρώτες ομάδες του βαθμολογικού πίνακα κατά την ημέρα της διακοπής ενώ δεν υποβιβάστηκε καμία ομάδα. Ομάδες που δεν συμμετείχαν στο πρωτάθλημαΟμάδες που προήχθησαν στην Γ΄ κατηγορία ποδοσφαίρου ανδρών Κύπρου 2019-20 Ηρακλής Γερολάκκου Εληά Λυθροδόντα ΑΠΟΝΑ Ανάγυιας Ο ΚορμακίτηςΟμάδες που διαβαθμίστηκαν στα αγροτικά πρωταθλήματα Ροτσίδης Μάμμαρι Λειβαδιακός/Σαλαμίνα ΛειβαδιώνΟμάδες που συμμετείχαν στο πρωτάθλημαΟμάδες που διαβαθμίστηκαν από τη Γ΄ κατηγορία 2018-19 ΑΠΕΑ Ολυμπιάς Λυμπιών Εθνικός Λατσιών Πέγεια 2014Ομάδες που προήχθησαν μέσω του πρωταθλήματος ένταξης ΣΤΟΚ 2019 ΑΕΠ Πολεμιδιών Γεροσκήπου FC Κόρνος FC 2013 Ομόνοια 1948 Στον πιο κάτω πίνακα παρουσιάζονται οι ομάδες που συμμετείχαν στο πρωτάθλημα και τα στάδια που χρησιμοποίησαν. Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος που διεξήχθησαν μέχρι την ημέρα της διακοπής: Το σύστημα βαθμολόγησης που ίσχυε ήταν: Νίκη=3 βαθμοί, Ισοπαλία=1 βαθμός, Ήττα=0 βαθμοί Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση. Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος που διεξήχθησαν μέχρι την ημέρα της διακοπής: Τον Μάρτιο του 2020, μετά την ολοκλήρωση της 22ης αγωνιστικής, το Υπουργείο Υγείας της Κύπρου εξέδωσε διάταγμα το οποίο απαγόρευε, μεταξύ άλλων, τη διεξαγωγή αγώνων, ως ένα από τα μέτρα για αναχαίτιση της διασποράς του κορωνοϊού στη χώρα. Το πρωτάθλημα τελικά διακόπηκε οριστικά στις 8 Μαΐου 2020. Προβιβάστηκαν οι 4 πρώτες ομάδες του βαθμολογικού πίνακα κατά την ημέρα της διακοπής ενώ δεν υποβιβάστηκε καμία ομάδα. «ΠΡΟΚΗΡΥΞΗ ΠΡΩΤΑΘΛΗΜΑΤΟΣ ΕΠΙΛΕΚΤΗΣ ΚΑΤΗΓΟΡΙΑΣ ΣΤΟΚ 2019/2020» (PDF). ΣΤΟΚ. 26 Ιουνίου 2019. Αρχειοθετήθηκε (PDF) από το πρωτότυπο στις 31 Αυγούστου 2019. Ανακτήθηκε στις 31 Αυγούστου 2019. Επίλεκτη κατηγορία ΣΤΟΚ Κύπελλο Γ΄ κατηγορίας και Επίλεκτης κατηγορίας ΣΤΟΚ 2019-20 Ποδόσφαιρο στην Κύπρο Σύστημα ποδοσφαιρικών πρωταθλημάτων Κύπρου
Σάρα Σιμεόνι

Η Σάρα Σιμεόνι (Sara Simeoni, γεννήθηκε 19 Απριλίου 1953) είναι Ιταλίδα πρώην αθλήτρια του στίβου, Ολυμπιονίκης στο άλμα εις ύψος γυναικών. Ήταν η πρώτη Ιταλίδα άλτρια στην ιστορία που κατάφερε να υπερπηδήσει τα 2 μέτρα, ενώ κατέρριψε δύο φορές το παγκόσμιο ρεκόρ στο αγώνισμα.

 Γεννήθηκε στο Ριβόλι Βερονέζε, ένα προάστιο της Βερόνα. Η πρώτη επίσημη παρουσία της σε διεθνείς αγώνες καταγράφηκε το 1971 στο Ευρωπαϊκό Πρωτάθλημα του Ελσίνκι όταν κατάκτησε στην 9η θέση, με άλμα 1,78 μ. Στους Ολυμπιακούς Αγώνες του Μόντρεαλ το 1976 πήρε το αργυρό μετάλλιο, με επίδοση 1,91 μ. πίσω από την (τότε) Ανατολικογερμανίδα Ρόζμαρι Άκερμαν. Τον Αύγουστο του 1978 σημείωσε παγκόσμιο ρεκόρ με 2,01 μ. στη Μπρέσια που (ως εθνικό ρεκόρ) καταρρίφθηκε μετά από σχεδόν 19 χρόνια, τον Ιούνιο του 2007 από την Αντονιέτα ντι Μαρτίνο. Τον ίδιο μήνα (Αύγουστος 1978) η Σιμεόνι αναδείχθηκε πρωταθλήτρια Ευρώπης στην Πράγα με επίδοση ξανά 2,01 μέτρα. Το 1980 η Σιμεόνι πέτυχε νέο Ολυμπιακό ρεκόρ με άλμα 1,97 μ. και πήρε το χρυσό μετάλλιο στην Ολυμπιάδα της Μόσχας. Ήταν η μοναδική αθλήτρια από μη κομμουνιστική χώρα που απέσπασε χρυσό μετάλλιο στη συγκεκριμένη διοργάνωση. Μετά από μια σειρά τραυματισμών της στον τένοντα, η Σιμεόνι προσπάθησε να επανακτήσει τη φόρμα της στα επόμενα χρόνια. Στην Ολυμπιάδα του Λος Άντζελες (1984) ήταν η σημαιοφόρος της ιταλικής αποστολής στην τελετή έναρξης. Η μονομαχία της με τη Γερμανίδα Ούλρικε Μάιφαρτ της απέφερε το αργυρό μετάλλιο με άλμα 2 μ., ενώ η αντίπαλός της κατετάγη πρώτη (2,02 μ.). Η Σιμεόνι κατέκτησε επίσης δύο χάλκινα μετάλλια σε Ευρωπαϊκά Πρωταθλήματα και 14 εθνικούς τίτλους. Θεωρείται ως μία από τις κορυφαίες Ιταλίδες αθλήτριες όλων των εποχών. Είναι παντρεμένη με τον προπονητή της, Ερμίνιο Αζάρο. Ο γιος τους Ρομπέρτο είναι κι αυτός άλτης του ύψους. Sara SIMEONI
Εσφαράγιεν

Το Εσφαράγιεν (περσικά: اسفراین‎‎, επίσης εκλατινοποιείται ως Esfarāyen και πρώην ως Meyanābād, Mīānābād, και Mīyānābād) είναι πόλη και η πρωτεύουσα της Κομητείας Εσφαράγιεν στην Επαρχία Βόρειου Χορασάν του Ιράν. Κατά την απογραφή του 2006 ο πληθυσμός της ανέρχονταν σε 60.372 άτομα, σε 17,334 οικογένειες.Οι μεγαλύτερες εθνικές ομάδες του Εσφαράγιεν είναι οι Κούρδοι και οι Τατ.Το Εσφαράγιεν είναι ένα από τα κομβικά σημεία για την κατοικία των Αρίων φυλών μετά την είσοδό τους στο Ιράν.

 Σύμφωνα με το μεσαιωνικό Άραβα γεωγράφο Γιακούτ αλ-Χαμάουι, το αρχικό όνομα του Εσφαράγιεν ήταν το Ασμπαραγίν, το οποίο σημαίνει "φορείς ασπίδας". Μετά την Ισλαμική κατάκτηση της Περσίας, το Εσφαράγιεν γνώρισε μια περίοδο μεγάλης ακμής, η οποία τελείωσε με την πτώση των Αβασιδών χαλιφάτο, όταν έπεσε θύμα επιθέσεων και ενδεχομένως καταστράφηκε, αλλά ξαναχτίστηκε. Η πόλη ήταν σε μια εντελώς καταστροφική κατάσταση κατά τη βασιλεία του ηγεμόνα Εμπραχίμ Αφσάρ. Στο Εσφαράγιεν διοργανώνεται το τουρνουά Μπατσοχέχ ή Κόστι Μπατσοχέχ για το Κόστι Παχλεβάνι (μια παραδοσιακή Ιρανική πάλη). Το τουρνουά διεξάγεται σε ανοιχτό χώρο. Le Strange, Guy (1905). The Lands of the Eastern Caliphate: Mesopotamia, Persia, and Central Asia, from the Moslem Conquest to the Time of Timur. New York: Barnes & Noble, Inc. σελ. 202. Πολυμέσα σχετικά με το θέμα Esfarayen στο Wikimedia Commons
Δημοσθένης Βουβαλούδης

Ο Δημοσθένης Βουβαλούδης (25 Φεβρουαρίου 1929 - 8 Φεβρουαρίου 2016), του Γεωργίου και της Αρχοντίας, ήταν Έλληνας γιατρός, κλινικάρχης και πολιτικός. Διετέλεσε βουλευτής Μαγνησίας από το 1989 ως το 1993.

 Η καταγωγή του ήταν από το Μεγάλο Μοναστήρι Φθιώτιδας, όμως εγκαταστάθηκε στο Βόλο σε νεαρή ηλικία. Σπούδασε ιατρική (απέκτησε διδακτορικό τίτλο στη Χειρουργική στη Γερμανία) και εργάστηκε ως χειρουργός στην κλινική που ίδρυσε ο ίδιος, στον Βόλο.Το 1974 ήταν ιδρυτικό στέλεχος του ΠΑΣΟΚ, με το οποίο ήταν υποψήφιος βουλευτής το 1989 (δύο φορές), 1990, 1993 και το 1996. Εξελέγη βουλευτής Μαγνησίας με το ΠΑΣΟΚ στις εκλογές του Ιουνίου του 1989 και επανεξελέγη τον Νοέμβριο του 1989 και τον Απρίλιο του 1990.. Υπηρέτησε επίσης ως διοικητής στο Νοσοκομείο Βόλου, συμβάλλοντας στην αναβάθμισή του.Πέθανε στο Βόλο και κηδεύτηκε στις 9 Φεβρουαρίου 2016 από τον ιερό ναό Μεταμόρφωσης.
ΦΚΜ Τιργκόβιστε

Η ΦΚΜ Τιργκόβιστε (ρουμανικά: FCM Târgoviște) είναι μια ρουμανική ποδοσφαιρική ομάδα από την Τιργκόβιστε. Ιδρύθηκε το 1950. Αγωνίζεται στη Liga III. Έχει αγωνιστεί 9 συνεχόμενες σεζόν στο Πρωτάθλημα ποδοσφαίρου Ρουμανίας.

 Πρωτάθλημα ποδοσφαίρου Ρουμανίας: Καλύτερη θέση: 7η 1978–79Liga II: Νικήτρια (4): 1960–61, 1976–77, 1980–81, 1995–96 Φιναλίστ (3): 1962–63, 1963–64, 1969–70Liga III: Νικήτρια (2): 1968–69, 1994–95 Φιναλίστ (5): 1956, 1957-58, 1976–77, 2002–03, 2009–10
Σούλεβ Νόμμικ

Ο Σούλεβ Νόμμικ (εσθονικά: Sulev Nõmmik, 11 Ιανουαρίου 1931 στο Τάλιν - 28 Ιουλίου 1992, Κουρεσάαρε) ήταν Εσθονός σκηνοθέτης του θεάτρου και του κινηματογράφου, ηθοποιός, συγγραφέας, κωμικός και χορευτής μπαλέτου. Επίσης τιμήθηκε με το βραβείο του Τιμημένου καλλιτέχνη της Εσθονικής ΣΣΔ (1976).

 Ο Σούλεβ Νόμμικ γεννήθηκε το 1931 στο Τάλιν. Η μητέρα του ήταν δασκάλα. Μέχρι το 1936 έφερε το επώνυμο Ναμπί. Το 1945-47 σπούδασε στο Κολλέγιο Μεταλλευτικής του Τάλιν. Το 1959 αποφοίτησε από τη Σχολή Χορογραφίας του Τάλιν. Το 1960-64 σπούδασε στο Ινστιτούτο Θεάτρου, Μουσικής και Κινηματογράφου του Λένινγκραντ στο θέατρο. Από το 1947 έως το 1951 και από το 1954 ως το 1962 ήταν χορευτής μπαλέτου στο Εσθονικό Θέατρο. Το 1962-1992 εργάστηκε στο ίδιο θέατρο ως ηθοποιός και σκηνοθέτης. Μεταξύ των πιο διάσημων θεατρικών του παραγωγών συμπεριλαμβάνονται οι Muinaslugu muusika, Mees La Manchast, Krahv Luxemburg . Στην καριέρα του υποδύθηκε πολλούς κωμικούς χαρακτήρες. Ήταν γνωστός για τον κωμικό χαρακτήρα του Κιάρνα Άρνι από το φανταστικό χωριό Ουντουβέρα, του οποίου ο ρόλος παιζόταν στο ραδιόφωνο στη δεκαετία 1970-1980. Εργάστηκε και ως σεναριογράφος, σκηνοθέτης και ηθοποιός σε αρκετές εσθονικές ταινίες, όπως οι "Οι άνδρες δεν είναι δάκρυα μακριά" (1969), "Νεαρός συνταξιούχος" (1972), "Εδώ είμαστε!" (1979) . Σε πολλές ταινίες συνεργάστηκε με τον Ενν Βετεμάα για το σενάριο . Το 1988 ο Σούλεβ Νόμμικ τιμήθηκε με το βραβείο Μέιε Ματς στον τομέα του χιούμορ. Πέθανε στις 28 Ιουλίου 1992 στην πόλη Κουρεσάαρε στο νησί Σάαρεμαα κατά τη διάρκεια μιας συναυλίας. Τάφηκε στο νεκροταφείο του δάσους του Τάλιν. Το 1959 παντρεύτηκε την σκηνοθέτιδα Αϊλί Νόμμικ. Απέκτησαν μια κόρη, την Τίια-Μάι Νόμμικ.
Αριστείδης Κανάρης

Ο Αριστείδης Κανάρης (1831 - 19 Ιουνίου 1863) ήταν αξιωματικός του ελληνικού στρατού και γιος του αγωνιστή της ελληνικής επανάστασης Κωνσταντίνου Κανάρη. Σκοτώθηκε κατά τις εμφύλιες διενέξεις του 1863 που έμειναν γνωστές ως Ιουνιανά.

 Γεννήθηκε το 1831 και ήταν το έκτο από τα επτά παιδιά του Κωνσταντίνου Κανάρη και της Δέσποινας Μανιάτη. Εισήλθε στη Σχολή Ευελπίδων από την οποία αποφοίτησε το 1858 ως αξιωματικός του Πυροβολικού. Τον Ιούνιο του 1863, όταν ξέσπασε κυβερνητική κρίση με επακόλουθο τις ένοπλες συγκρούσεις μεταξύ των δυνάμεων των Ορεινών - εξέχοντα μέλη των οποίων αποτελούσαν ο πατέρας του Κωνσταντίνος και ο αδελφός του Μιλτιάδης - και των Πεδινών, ο υπολοχαγός Αριστείδης Κανάρης διατάχτηκε να μεταβεί στα Ανάκτορα ως επικεφαλής μικτής δύναμης που αποτελείτο από άνδρες του 1ου, 2ου και 8ου τάγματος πεζικού καθώς και δύναμη πυροσβεστών με σκοπό να ενισχύσει την μικρή δύναμη χωροφυλακής που έδρευε εκεί ως πιστή στην κυβέρνηση. Στις 19 Ιουνίου, όταν και γενικεύτηκαν οι συγκρούσεις, αντικυβερνητικές δυνάμεις ( πιστές στον Δημήτριο Βούλγαρη ) που αποτελούνταν από δυνάμεις πυροβολικού, πεζικού, χωροφυλακής αλλά και ληστές της υπαίθρου που είχαν ταχθεί στο πλευρό των Πεδινών, κινήθηκαν προς κατάληψη των Ανακτόρων υπό την ηγεσία του αντισυνταγματάρχη Παπαδιαμαντόπουλου. Η επίθεση αυτή αν και σφοδρή, αποκρούστηκε από τις δυνάμεις του Κανάρη, ο ίδιος όμως σκοτώθηκε χτυπημένος από σφαίρα στον κρόταφο. Μια προσωρινή ανακωχή επέτρεψε στον Μιλτιάδη Κανάρη να μεταφέρει τη σορό του Αριστείδη στην οικία του πατέρα τους στην Πλάκα. Κατά τη διάρκεια της κηδείας που πραγματοποιήθηκε την επόμενη ημέρα σημειώθηκαν έκτροπα όταν ένοπλοι οπαδοί των Πεδινών πυροβόλησαν κατά τη διάρκεια της εξοδίου ακολουθίας.
Βουλιαγμένη Ηλείας

Η Βουλιαγμένη είναι ορεινός οικισμός του νομού Ηλείας, ευρισκόμενος σε υψόμετρο 350 μέτρων περίπου, αποτελεί έδρα της ομώνυμης τοπικής κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Ήλιδας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Πηνείας ως έδρα του ομώνυμου πρώην δημοτικού διαμερίσματος.

 Η δημογραφική εξέλιξη του οικισμού στον 21ο αιώνα είναι η εξής: Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012). Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9. Ε.Ε.Τ.Α.Α. - Διοικητικές μεταβολές Βουλιαγμένης Ηλείας. eetaa.gr. Ανακτήθηκε: 13/12/2017. Ε.Ε.Τ.Α.Α. - Διοικητικές μεταβολές Κοινότητας Βουλιαγμένης Ηλείας. eetaa.gr. Ανακτήθηκε: 13/12/2017. Πανδέκτης: Μετονομασίες των Οικισμών της Ελλάδας - Μηλιές-Βουλιαγμένη. pandektis.ekt.gr. Ανακτήθηκε: 13/12/2017. Πανδέκτης: Μετονομασίες των Οικισμών της Ελλάδας - Μπουρδάνον-Μηλιές. pandektis.ekt.gr. Ανακτήθηκε: 13/12/2017.
Χέντβιχ της Αυστρίας

Η Χεδβίγη (γερμ. Hedwig von Habsburg-Lothringen, prinzessin von Österreich-Toskana, 24 Σεπτεμβρίου 1896 - 1 Νοεμβρίου 1970) από τον Οίκο των Αψβούργων-Λωρραίνης ήταν κόρη του αρχιδούκα της Αυστρίας-Τοσκάνης και με τον γάμο της έγινε κόμισσα του Στόλμπεργκ-Στόλμπεργκ.

 Η Χεδβίγη Μαρία Ιμμακουλάτα Μιχαέλα Ιγνατία ήταν η δεύτερη κόρη του Φραγκίσκου Σαλβαδόρ, αρχιδούκα της Αυστρίας-Τοσκάνης, και της Αρχιδούκισσας Μαρίας Βαλερίας, κόρης του Φραγκίσκου Ιωσήφ της Αυστρίας. Γεννήθηκε στο Μπαντ Ισλ. Η μητέρα της τής έδωσε το κυνηγετικό περίπτερο Κούταϊ στην Αυστρία, ως γαμήλιο δώρο το 1917. Ο Φραγκίσκος Ιωσήφ, που το είχε αποκτήσει το 1893, το είχε παραχωρήσει στη Μαρία Βαλερία. Το 1949 η Χεδβίγη άρχισε τη μετατροπή του κάστρου σε τοποθεσία για σκι και έτσι αυτό άνοιξε στο κοινό ως "καταφύγιο σκι Κιούταϊ". Η Χεδβίγη απεβίωσε 74 ετών στο Χαλλ του Τυρόλο. Παντρεύτηκε το 1918 τον Βέρναρτ, κόμη του Στόλμπεργκ-Στόλμπεργκ (1881-1952), και είχε τέκνα: Μαρία Ελισάβετ 1919-2012. Φραγκίσκος Ιωσήφ 1920-1986, κόμης του Στόλμπεργκ-Στόλμπεργκ. Φρειδερίκος Λεοπόλδος 1921-2007, κόμης του Στόλμπεργκ-Στόλμπεργκ. Βερνάρδος Φρειδερίκος 1922-1958. Θηρεσία Μαρία Βαλερία 1923-1982. Κάρολος Φραγκίσκος 1925-2003. Φερδινάνδος Μαρία Ιμμακουλάτα 1926-1998. Άννα Ρεγγίνα Εμμανουέλα Μαρία 1927-2002. Μαγδαληνή Μαρία Ματθίλδη γενν. 1930. Marek, Miroslav. "Habsburg 9". Genealogy.EU.
Μέτρο Λεμπέγκ

Το μέτρο Λεμπέγκ είναι ένα μέτρο του χώρου R d {\displaystyle \mathbb {R} ^{d}} που γενικεύει την έννοια του μήκους, του εμβαδού και του όγκου. Διαισθητικά, ο όγκος ενός αντικειμένου είναι ανεξάρτητος της θέσεως του στον χώρο. Αποδεικνύεται ότι ένα σ-περατό μέτρο ορισμένο στα σύνολα Μπορέλ, με αυτή την ιδιότητα, είναι μη-αρνητικό πολλαπλάσιο του μέτρου Λεμπέγκ περιορισμένου στα σύνολα Μπορέλ.

 Για κάθε σύνολο A ⊂ R {\displaystyle A\subset \mathbb {R} } , έστω V A {\displaystyle V_{A}} το σύνολο των ακολουθιών διαστημάτων ( a n , b n ) {\displaystyle {(a_{n},b_{n})}} των οποίων η ένωση καλύπτει το A {\displaystyle A} . Το εξωτερικό μέτρο Λεμπέγκ ορίζει τιμή στο Α ως το infimum των αθροισμάτων μηκών των διαστημάτων του V A {\displaystyle V_{A}} . Το μέτρο Λεμπέγκ είναι ο περιορισμός του εξωτερικού μέτρου Λεμπέγκ στα Λεμπέγκ μετρήσιμα σύνολα. Παρόμοια ορίζεται στον χώρο R d {\displaystyle \mathbb {R} ^{d}} . Κάθε σύνολο Μπορέλ είναι Λεμπέγκ μετρήσιμο. Το μέτρο Λεμπέγκ είναι το μοναδικό μέτρο που αντιστοιχεί σε κάθε διάστημα το μήκος του.
Σαρλ Καμπορέ

Ο Σαρλ Καμπορέ, γεννημένος στις 9 Φεβρουαρίου 1988 στο Μπόμπο-Ντιουλασσό (Μπουρκίνα Φάσο), είναι διεθνής ποδοσφαιριστής με την Εθνική Ομάδα της Μπουρκίνα Φάσο που αγωνίζεται στη θέση του μέσου στη Μαρσέιγ.

 Αγωνιζόμενος στη θέση του αμυντικού μέσου, είναι ιδιαίτερα σταθερός και ικανός να αγωνιστεί και μπροστά. Υπογράφει στις 20 Δεκεμβρίου 2007 στη Μαρσέιγ το πρώτο του επαγγελματικό συμβόλαιο διάρκειας 5 ετών, αν και έχοντας δεχτεί προτάσεις από την Τσέλσι και την Μπαρτσελόνα. Είναι, άλλωστε, κυρίως λόγω αυτών των επαφών που οι Μαρσεγιέζοι διοικούντες προτίμησαν να τον αποκτήσουν ως « joker » (κάθε σεζόν στη Γαλλία, μια ομάδα μπορεί να αποκτήσει έναν και μοναδικό ποδοσφαιριστή εκτός μεταγγραφικής περιόδου) και να μην περιμένουν την 1η Ιανουαρίου για να υπογράψουν τον νεαρό Σαρλ. Ο πρώην Βέλγος προπονητής της Μαρσέιγ, Έρικ Γκέρετς, είχε δηλώσει λίγο καιρό μετά την άφιξη του Σαρλ Καμπορέ στην ομάδα της Μασσαλίας : "Με εκπλήσσει, είναι μια ικανοποίηση. Αλλά πριν τον χρησιμοποιήσω βασικό, θα πρέπει να δείξει εξαιρετικά στοιχεία". Ένας καλός οιωνός για τη συνέχεια της καριέρας του στη Μαρσέιγ. Σημειώνει την πρώτη του συμμετοχή όταν μπαίνει στον αγώνα και δεν μπορεί να γλυτώσει την ήττα για την ομάδα του απέναντι στην Οσέρ στα προημιτελικά του Λιγκ Καπ Γαλλίας του 2007. Στις 17 Φεβρουαρίου 2008, στην πρώτη του συμμετοχή ως βασικός στο Σταντ Βελοντρόμ απέναντι στην Παρί Σεν Ζερμέν, πραγματοποιεί μια άκρως ικανοποιητική εμφάνιση. Στις 22 Οκτωβρίου 2008, αγωνίζεται στο πρώτο του παιχνίδι στο Τσάμπιονς Λιγκ απέναντι στην ΠΣΦ Αϊντχόφεν στο Στάδιο Φίλιπς μπαίνοντας στο 62ο λεπτό στη θέση του Καρίμ Ζιανί (0-2). Πετυχαίνει το πρώτο του τέρμα στο πρωτάθλημα της Λιγκ 1 και με τα χρώματα της Μαρσέιγ στις 19 Οκτωβρίου 2008, απέναντι στη Βαλενσιέν ΦΚ (νίκη με 3-1) στη διάρκεια της 9ης αγωνιστικής. Πετυχαίνει το πρώτο του γκολ στο Γιουρόπα Λιγκ απέναντι στην ΦΚ Κοπεγχάγης στον πρώτο αγώνα για τη φάση των 16 στις 18 Φεβρουαρίου 2010. Στη διάρκεια του δεύτερου μισού της σεζόν 2009-2010, ο Μπενουά Σεϊρού τραυματίζεται και ο Ντιντιέ Ντεσάν αποφασίζει να χρησιμοποιήσει ως βασικό τον Καμπορέ. Σιγά-σιγά, καταφέρνει να επιβληθεί και βρίσκει μια θέση βασικού στην ομάδα της Μασσαλίας. Στις 17 Αυγούστου 2010, μετά την απόκτηση της γαλλικής εθνικότητας, κάνει την παρακάτω αντεθνική δήλωση : « Είμαι περήφανος που αποικιοκρατήθηκα από τη Γαλλία. » Αυτή η δήλωση προκαλεί, τότε, ολόκληρο σκάνδαλο στη χώρα καταγωγής του. Αυτό τερματίζεται με τον ίδιο να δηλώνει : « Θα είμαι από την Μπουρκίνα Φάσο μέχρι να αφήσω την τελευταία μου πνοή. » Ολιμπίκ Μαρσέιγ Λιγκ 1 Πρωταθλητής : 2010. Δευτεραθλητής : 2009 και 2011. Λιγκ Καπ Γαλλίας Κυπελλούχος : 2010 και 2011. Σούπερ Καπ Γαλλίας Κυπελλούχος : 2010 και 2011. 2008 : Ψηφίστηκε ανάμεσα στους 40 καλύτερους παίκτες στην Ευρώπη κάτω των 21 ετών για την ανάδειξη του Golden Boy από την ιταλική αθλητική εφημερίδα Tuttosport. Στατιστικά του Καμπορέ στο footballdatabase.eu Προφίλ του Καμπορέ στο om.net Προφίλ του Καμπορέ στο LFP.fr Αρχειοθετήθηκε 2011-12-20 στο Wayback Machine.